----

----

I Ανακοινώσεις

Επιτροπή

----

Ισοτιμίες του ευρώ (1)

25 Ιουλίου 2005

(2005/C 183/01)

1 ευρώ= 

----

(1)

Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

----

----

Μη διατύπωση αντιρρήσεων σχετικά με κοινοποιηθείσα συγκέντρωση

(Υπόθεση COMP/M.3836 — Goldman Sachs/Pirelli Cavi e Sistemi Energia/Pirelli Cavi e Sistemi Telecom

(2005/C 183/02)

(Κείμενο που παρουσιάζει ενδιαφέρον για τον ΕΟΧ)

Στις 5 Ιουλίου 2005, η Επιτροπή αποφάσισε να μη διατυπώσει αντιρρήσεις για την παραπάνω κοινοποιηθείσα συγκέντρωση και να την κηρύξει συμβατή με την κοινή αγορά. Η απόφαση βασίζεται στο άρθρο 6 παράγραφος 1 στοιχείο β) του κανονισμού (EΚ) αριθ. 139/2004 του Συμβουλίου. Το πλήρες κείμενο της απόφασης διατίθεται μόνο στην αγγλική γλώσσα και θα δημοσιευθεί μετά την απάλειψη τυχόν επιχειρηματικών απορρήτων που περιέχει. Θα διατίθεται:

----

----

Aνακοίνωση της Επιτροπής στο πλαίσιο της εφαρμογής της οδηγίας 89/106/EΟΚ του Συμβουλίου για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών

(2005/C 183/03)

(Κείμενο που παρουσιάζει ενδιαφέρον για τον ΕΟΧ)

(Δημοσίευση τίτλων και στοιχείων αναφοράς των κατευθυντηρίων γραμμών για την ευρωπαϊκή τεχνική έγκριση βάσει της οδηγίας)

ΣΗΜΕΙΩΣΗ:

----

(1)  EOTA: Ευρωπαϊκός Οργανισμός Τεχνικών Εγκρίσεων: Avenue des Arts 40 Kunstlaan, B-1040 Bρυξέλλες Τηλ.: (32-2) 502 69 00· φαξ: (32-2) 502 38 14. Ηλ. ταχ.: info@eota.be (www.eota.be)

(2)  Ημερομηνία έναρξης εφαρμογής των ευρωπαϊκών τεχνικών εγκρίσεων (που εκδόθηκαν βάσει της σχετικής κατευθυντήριας γραμμής) σύμφωνα με το άρθρο 4, παράγραφος 2, στοιχείο β), της οδηγίας 89/106/ΕΟΚ.

(3)  Η ημερομηνία λήξης της περιόδου συνύπαρξης ταυτίζεται με την ημερομηνία απόσυρσης των αντιθέτων εθνικών τεχνικών προδιαγραφών, ύστερα από την οποία το τεκμήριο συμμόρφωσης θα βασίζεται σε εναρμονισμένες ευρωπαϊκές προδιαγραφές (εναρμονισμένα πρότυπα ή ευρωπαϊκές τεχνικές εγκρίσεις). Οι μεταφράσεις των προαναφερόμενων τίτλων παρασχέθηκαν από τον EOTA και συνιστούν τις «επίσημες» γλωσσικές εκδόσεις που προσκόμισαν τα εθνικά μέλη του EOTA.

----

----

Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 68/2001 της Επιτροπής της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης ΕΚ στις ενισχύσεις για επαγγελματική εκπαίδευση

(2005/C 183/04)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT 07/2001

Κράτος μέλος: Ισπανία

Τίτλος του καθεστώτος των ενισχύσεων: Ενισχύσεις για την εκπαίδευση εργαζομένων στη ναυπηγική βιομηχανία

Νομική βάση: Resolución CN.4.02. F.S.E., de fecha 9 de mayo de 2001, de la Dirección General de Política Tecnológica del Ministerio de Ciencia y Tecnología y Circular de la Gerencia del Sector Naval de fecha 30 de mayo de 2001.

Προγραμματιζόμενες ετήσιες δαπάνες βάσει του καθεστώτος ή συνολικό ποσό της μεμονωμένης ενίσχυσης που χορηγείται στην επιχείρηση: 

2001: 19 000 000 ευρώ

2002: 19 000 000 ευρώ

2003: 19 000 000 ευρώ

2004: 19 000 000 ευρώ

2005: 19 000 000 ευρώ

2006: 19 000 000 ευρώ

Ανώτατη ένταση ενίσχυσης: 

Ημερομηνία εφαρμογής: 

Διάρκεια του καθεστώτος: 

Στόχος της ενίσχυσης: Γενική εκπαίδευση

Ειδική εκπαίδευση

Τομείς της οικονομίας: Ναυπηγική βιομηχανία και άλλοι βοηθητικοί βιομηχανικοί κλάδοι

Τίτλος και διεύθυνση της χορηγούσας αρχής: 

Αριθμός ενίσχυσης: XT 12/02

Κράτος μέλος: Δημοκρατία της Ιταλίας

Περιφέρεια: Περιφέρεια Veneto

Τίτλος του καθεστώτος ενισχύσεων: Επιχειρησιακό πρόγραμμα ΕΚΤ στόχος 3, μέτρο Δ1: προώθηση της συνεχούς κατάρτισης, της ελαστικότητας της αγοράς της εργασίας και της ανταγωνιστικότητας των δημόσιων και ιδιωτικών επιχειρήσεων, με προτεραιότητα στις ΜΜΕ.

Νομική βάση: DGR n. 4011 del 31 dicembre 2001

Προγραμματιζόμενες ετήσιες δαπάνες βάσει του καθεστώτος:: η δράση θα αναπτυχθεί κατά τη διάρκεια της διετίας 2002-2003, για συνολικό ποσό 36 300 000 ευρώ, εκτός της ιδιωτικής συνδρομής.

Ανώτατη ένταση ενίσχυσης: σύμφωνα με τις διατάξεις του άρθρου 4 του κανονισμού (ΕΚ) αριθ. 68/2001 της 12ης Ιανουαρίου 2001

Ημερομηνία εφαρμογής: 

Διάρκεια του καθεστώτος: ως τις 31 Δεκεμβρίου 2003

Στόχος της ενίσχυσης: Σκοπός των ενισχύσεων είναι η υλοποίηση δράσεων συνεχούς κατάρτισης, τόσο γενικής όσο και ειδικής, για τη στήριξη των αλλαγών που λαμβάνουν χώρα στον κόσμο της εργασίας σε συνάρτηση με τις εξελίξεις των μεθόδων εργασίας, της εφαρμογής των συστημάτων πληροφορικής στο επίπεδο της παραγωγής, της παγκοσμιοποίησης των αγορών και της απαίτησης μεγαλύτερου βαθμού επιχειρησιακής ελαστικότητας. Στόχος των παρεμβάσεων είναι η προώθηση της ποιοτικής και ποσοτικής προσέγγισης των ανθρώπινων πόρων λαμβάνοντας υπόψη τον τοπικό οικονομικό ιστό.

Τομείς της οικονομίας: όλοι οι παραγωγικοί τομείς.

Τίτλος και διεύθυνση της χορηγούσας αρχής: 

Αριθμός ενίσχυσης: XT 18/02

Κράτος μέλος: Ηνωμένο Βασίλειο

Περιφέρεια: Βορειοανατολική Αγγλία

Τίτλος του καθεστώτος ενισχύσεων: Στήριξη στην επαγγελματική κατάρτιση της Atmel, North Tyneside

Νομική βάση: Department for Education and Skills, Inward Investment Fund, approved by HMT.

The Department for Education and Skills is the sponsor Department. The DfES and the Secretary of State's authority is via The Education and Training Act, 1973; and the Industrial Development Act, 1982 (Sections 8, 11 and 12).

Regional Development Agencies (RDA's) have delegated authority functions via Section 6 of the Regional Development Agencies Act 1998.

Προβλεπόμενος ετήσιος προϋπολογισμός για το καθεστώς:: Ποσό που δεν θα υπερβεί το 1 εκατ. ευρώ (περίπου 620 000 GBP) θα χορηγηθεί στην επιχείρηση, κατά τη διάρκεια 3 ετών, ως εξής:

1ο έτος: 178 000 GBP

2ο έτος: 254 000 GBP

3ο έτος: 201 000 GBP

Σημείωση: Τα προτεινόμενα επίπεδα ενισχύσεων θα υπολογιστούν εκ νέου στο τέλος κάθε οικονομικού έτους ώστε να εξασφαλιστεί ότι τα ποσά ενίσχυσης δεν υπερβαίνουν το ύψος του 1 εκατ. ευρώ.

Ανώτατη ένταση της ενίσχυσης: Η Atmel εδρεύει στο North Tyneside, περιοχή του επιπέδου 2 που μπορεί να τύχει περιφερειακών ενισχύσεων δυνάμει του Άρθρου 87, παράγραφος 3. Πρόκειται για μια μεγάλη επιχείρηση, δικαιούχο επιλεκτικής περιφερειακής ενίσχυσης 27,8 εκατ. GBP (περίπου 47 εκατ. ευρώ). Οι επιλέξιμες δαπάνες αυτής της ενίσχυσης στην επαγγελματική κατάρτιση δεν συμπίπτουν με καμία από τις δαπάνες που καταβλήθηκαν από την ειδική περιφερειακή ενίσχυση της οποίας απολαύει η Atmel. Το προτεινόμενο μέτρο στήριξης, μέχρι 1 εκατ. ευρώ, αντιπροσωπεύει περίπου 27,6 % των δαπανών επαγγελματικής κατάρτισης του συνόλου του σχεδίου. Η χρηματοδότηση θα επιτρέψει την αγορά κατάρτισης σε μεταβιβάσιμα προσόντα: 14 % περίπου θα προορίζεται για τη γενική κατάρτιση και 14 % για την ειδική, κατά συνέπεια χωρίς να υπερβαίνει τα επιτρεπόμενα όρια ανώτατης έντασης 55 % για γενική κατάρτιση και 30 % για ειδική που ορίζονται από τους κανόνες περί κρατικών ενισχύσεων.

Ημερομηνία εφαρμογής: 

Διάρκεια του καθεστώτος: Μέχρι τις 31 Δεκεμβρίου 2004

Στόχος της ενίσχυσης: Ενίσχυση στη χάραξη και παροχή των ακολούθων τύπων επαγγελματικής κατάρτισης:

Γενική:

Εσωτερική επαγγελματική κατάρτιση

Επαγγελματική κατάρτιση χειριστών/τεχνικών για την ασφάλεια στους τομείς

Γενική επαγγελματική κατάρτιση για την ασφάλεια

Επαγγελματική κατάρτιση τεχνικών/μηχανικών για

Εκπαιδευτική/αναπτυξιακή

στήριξη που παρέχει την ευκαιρία στο προσωπικό να παρακολουθήσει μαθήματα για NVQ, ONC, HNC, πτυχία και Masters

Πληροφορική — Χρήστες

Παροχή βασικού, μέσου, προχωρημένου επιπέδου γνώσεων πληροφορικής, συμπεριλαμβανομένων ειδικών τεχνικών γνώσεων, σε όλο το προσωπικό

Πληροφορική — Τεχνικό μέρος

Επαγγελματική κατάρτιση για ειδικά συστήματα στήριξης της πληροφορικής, καθώς και για εξυπηρετητές

Γενική επαγγελματική κατάρτιση

με σκοπό την παροχή προσόντων σχετικά με: τον ηλεκτρισμό, τη μηχανική, τα αέρια, το κενό, RF κ.λπ.

Τεχνολογία παραγωγής

Επαγγελματική κατάρτιση για όλα τα μέσα παραγωγής σε χειριστές, τεχνικούς και μηχανικούς

Τεχνολογία εγκαταστάσεων

Παροχή επαγγελματικής κατάρτισης για την πιστοποίηση και τη συντήρηση σε τομείς όπως εγκαταστάσεις φωταερίου έλεγχος (Corgi)Weld, περονοφόρα ανυψωτικά οχήματα, μετασχηματισμός υψηλής τάσης, PLC, Συστήματα πυρασφάλειας.

Ποιότητα

Επαγγελματική κατάρτιση και πιστοποίηση σε όλες τις πτυχές ISO9000,14001 και HS18001

Δαπάνες για μαθητευόμενους/φοιτητές

Μισθοί κατά την περίοδο επαγγελματικής κατάρτισης λόγω κύκλου εργασιών και ανάπτυξης

Κεφάλαια

Η Atmel και ο RDA επιβεβαίωσαν ότι τα κεφάλαια αυτά θα χρησιμοποιηθούν μόνο για επαγγελματική κατάρτιση.

Ειδική:

Παροχή εμπειρογνωμοσύνης και στήριξης

Ταξίδια/Καταλύματα

Μισθοί κατά την περίοδο επαγγελματικής κατάρτισης λόγω κύκλου εργασιών και ανάπτυξης

Σχετικός οικονομικός τομέας (ή τομείς): Βιομηχανική παραγωγή και Πληροφορική

Παρατήρηση: (εργοστάσιο παραγωγής ημιαγωγών)

Η χρηματοδότηση προορίζεται αποκλειστικά στις δραστηριότητες που αναφέρθηκαν και σε καμία περίπτωση σε δραστηριότητες που χρηματοδοτούνται από άλλες κρατικές βοήθειες. Στην παρούσα, δεν λαμβάνονται υπόψη άλλοι τομείς.

Η Πληροφορική και η βιομηχανία παραγωγής ημιαγωγών αποτελούν ένα κύριο τομέα ανάπτυξης στη βορειοανατολική Αγγλία και βάση της οικονομικής της πολιτικής.

Τα στοιχεία γενικής επαγγελματικής κατάρτισης αυτής της ενίσχυσης θα εξασφαλίσουν ότι οι δικαιούχοι των προγραμμάτων επαγγελματικής κατάρτισης θα αποκτήσουν τεχνολογικά προσόντα που θα τους επιτρέψουν να εργασθούν σε διάφορους τομείς συμπεριλαμβανομένου του ηλεκτρονικού, της τεχνολογίας ηλεκτρισμού, της τεχνολογίας πληροφορικής και επικοινωνιών, της τεχνολογίας λογισμικών και συστημάτων. Επιπλέον, τα γενικά προσόντα που αποκτούν θα αντιστοιχούν σε εκείνα που απαιτούνται για απασχόληση σε ιδιωτικές και δημόσιες επιχειρήσεις άλλων τομέων.

Η εταιρεία και ο Οργανισμός Περιφερειακής Ανάπτυξης (RDA) θα συνάψουν σύμβαση που θα ρυθμίζει την πρόσβαση στη χρηματοδότηση και την είσπραξή της. Ο RDA θα πραγματοποιεί ελέγχους υλοποίησης των προγραμμάτων σε σχέση με τους στόχους και τα ορόσημα που ορίζονται στη σύμβαση και η πληρωμή θα καταβάλεται μετά την επίτευξη αυτών των στόχων.

Ονομασία και διεύθυνση της αρχής που χορηγεί την ενίσχυση: 

Αριθμός ενίσχυσης: XT 34/03

Κράτος μέλος: Ηνωμένο Βασίλειο

Περιφέρεια: Νοτιοδυτική Αγγλία

Τίτλος του καθεστώτος ενισχύσεων ή επωνυμία της επιχείρησης στην οποία χορηγείται μεμονωμένη ενίσχυση: Centre of Vocational Excellence Programme (BAE Systems)

Νομική βάση: Learning and Skills Act 2000

Προγραμματιζόμενες ετήσιες δαπάνες βάσει του καθεστώτος ή συνολικό ποσό της μεμονωμένης ενίσχυσης που χορηγείται στην επιχείρηση: Δεν θα υπερβαίνουν το 1 εκατ. ευρώ (περίπου 624 000 GBP) και θα χορηγηθούν στην εταιρεία εντός μιας 3ετίας ως εξής:

Έτος 1: 300 000 GBP

Έτος 2: 150 000 GBP

Έτος 3: 100 000 GBP

Σύνολο: 550 000 GBP

Ανώτατη ένταση ενίσχυσης: Η ΒΑΕ Systems είναι μια μεγάλη εταιρεία με έδρα το Preston.

Η ανώτατη ένταση ενίσχυσης δεν θα υπερβεί το 60 % των επιλέξιμων δαπανών για γενική εκπαίδευση [50 % για μεγάλες επιχειρήσεις + 10 % για εργαζόμενους σε μειονεκτική θέση σύμφωνα με τον ορισμό του άρθρου 2 (ζ) του κανονισμού]. Θα εφαρμοστούν διαφορετικές μέγιστες εντάσεις ενίσχυσης αναλόγως αν οι αποδέκτες είναι πραγματικά απασχολούμενοι ευρισκόμενοι σε μειονεκτική θέση ή όχι.

Ημερομηνία εφαρμογής: 

Διάρκεια του καθεστώτος ή της μεμονωμένης ενίσχυσης: Έως τις 31 Ιουλίου 2006

Στόχος της ενίσχυσης: Ο τομέας της αεροδιαστημικής παρουσιάζει έλλειψη εργατικού δυναμικού με τις δεξιότητες που απαιτούνται σε έναν κλάδο υψηλής τεχνολογίας. Αυτό αποτελεί σημαντικό εμπόδιο για την οικονομική ανάπτυξη της Αγγλίας, ιδίως της νοτιοδυτικής Αγγλίας.

Γενική εκπαίδευση

Στόχος της ενίσχυσης είναι η αύξηση του περιφερειακού και του εθνικού εργατικού δυναμικού με υψηλού επιπέδου μεταφερόμενες δεξιότητες, απαραίτητες για την κάλυψη των αναγκών του κλάδου. Αυτό θα επιτευχθεί με δύο τρόπους: Πρώτον, με την αύξηση του αριθμού των νέων που εισέρχονται στον κλάδο με άσκηση και μαθητεία σύγχρονου τύπου και με τη βελτίωση των δεξιοτήτων όσων ήδη απασχολούνται στον κλάδο. Το πρόγραμμα Modern Apprenticeships in Engineering παρέχει περισσότερες ευκαιρίες σε νέους να εισέλθουν στην αγορά εργασίας, καθώς και την καλύτερη δυνατή προετοιμασία για την απόκτηση ειδικότητας ή την επίτευξη επιπέδου τεχνικού στον κλάδο της αεροδιαστημικής. Παρέχει επίσης, όταν είναι σκόπιμο, θετική πρόσβαση στην ανώτερη εκπαίδευση ή σε απασχόληση υψηλότερου επιπέδου. Δεύτερον, με την αύξηση του αριθμού των υφιστάμενων εργαζομένων των εταιρειών αεροδιαστημικής μηχανικής ολόκληρης της νοτιοδυτικής περιοχής που αναβαθμίζουν τις επαγγελματικές ικανότητες που έχουν. Αυτό θα επιτευχθεί με την αύξηση του εκπαιδευτικού δυναμικού της ΒΑΕ για την αναβάθμιση των ικανοτήτων του υφιστάμενου προσωπικού της. Η εκπαίδευση αυτή θα οδηγήσει σε επαγγελματικούς τίτλους σπουδών αναγνωρισμένους σε εθνικό επίπεδο και θα αυξήσει σημαντικά τις δυνατότητες πρόσληψης σε ένα ολόκληρο φάσμα θέσεων απασχόλησης στον τομέα της μηχανικής.

Η μεμονωμένη ενίσχυση χορηγείται στην ΒΑΕ Systems, εταιρεία ασχολούμενη με την αεροδιαστημική μηχανική και τα ηλεκτρονικά συστήματα αεροσκαφών. Τα στοιχεία γενικής εκπαίδευσης αυτού του πακέτου θα εξασφαλίσουν ότι οι αποδέκτες των εκπαιδευτικών προγραμμάτων θα αποκτήσουν τεχνολογικές δεξιότητες που θα τους επιτρέψουν να βρουν απασχόληση στον κλάδο της αεροδιαστημικής μηχανικής και των ηλεκτρονικών συστημάτων αεροσκαφών, καθώς και σε μια σειρά άλλων κλάδων όπως η ηλεκτρονική, η ηλεκτρομηχανική και η εφηρμοσμένη μηχανική.

Τομέας(-είς) της οικονομίας: Αεροδιαστημική μηχανική

Τίτλος και διεύθυνση της χορηγούσας αρχής: 

Άλλες πληροφορίες: Η παρούσα ενίσχυση έχει εγκριθεί από το Department for Education and Skills. Το Learning and Skills Council είναι υπεύθυνο για την ανάθεση της σύμβασης στην εταιρεία και την παρακολούθηση της προόδου σύμφωνα με τους κανόνες για τις κρατικές ενισχύσεις. Το Learning & Skills Council ανέλαβε την αρμοδιότητας με τον νόμο Learning and Skills Act 2000.

Αριθ. Ενίσχυσης: XT 44/03

Κράτος μέλος: Ελλάς

Περιφέρεια: Όλη η χώρα.

Τίτλος του εφαρμοζόμενου καθεστώτος ενισχύσεων ή επωνυμία του δικαιούχου της χορηγούμενης μεμονωμένης ενίσχυσης: «Ανθρώπινα Δίκτυα Ερευνητικής και Τεχνολογικής Επιμόρφωσης».

Νομική βάση: N. 1514/85, N.1733/87, 2741/99 και N.2919/01

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγείται στην επιχείρηση: Οι ετήσιες δαπάνες είναι οι εξής:

2003: 1 400 000 ευρώ

2004: 767 852 ευρώ

2005: 766 851 ευρώ

Μέγιστη ένταση ενίσχυσης: Οι μικρές και μεσαίες επιχειρήσεις επιχορηγούνται κατά 45 % και οι μεγάλες κατά 35 % για το ποσό συμμετοχής τους στον συνολικό προϋπολογισμό

Ημερομηνία εφαρμογής: Οκτώβριος 2002

Διάρκεια χορήγησης του καθεστώτος ή της μεμονωμένης ενίσχυσης: Ως τον Δεκέμβριο 2006

Στόχος της ενίσχυσης: Στόχος είναι η δημιουργία επιστημονικών δικτύων σε θέματα προηγμένης τεχνολογίας και υψηλής επιστημονικής προτεραιότητας για τη χώρα, η κατάρτιση ερευνητών, μεταπτυχιακών φοιτητών, πτυχιούχων σε συγκεκριμένους τομείς εξειδίκευσης και η ανάπτυξη δεξιοτήτων του ανθρώπινου δυναμικού των επιχειρήσεων με στόχο τον εκσυγχρονισμό και την αύξηση της ανταγωνιστικότητας των παραγωγικών μονάδων

Οικείοι οικονομικοί τομείς: 

Επωνυμία και διεύθυνση της επιδοτούσας αρχής: 

Αριθ. Ενίσχυσης: XT 45/03

Κράτος μέλος: Κάτω Χώρες

Περιφέρεια: Επαρχία Flevoland

Eπωνυμία της εταιρείας που λαμβάνει μεμονωμένη ενίσχυση: Farm Dairy Holding B.V.

Νομική βάση: Κανονισμός περί ενισχύσεων στόχος 1 του ΕΚΤ

Σχεδιαζόμενη ετήσια δαπάνη βάσει του καθεστώτος ή συνολικό ποσό της μεμονωμένης ενίσχυσης που χορηγείται στην εταιρεία: 141 349 ευρώ. Η Farm Dairy Holding B.V. καταβάλει τη συγχρηματοδότηση

Μέγιστη ένταση ενίσχυσης: 50 %

Ημερομηνία εφαρμογής: 

Διάρκεια του καθεστώτος ή της μεμονωμένης ενίσχυσης: Έως 9 Μαΐου 2003

Στόχος της ενίσχυσης: Ανύψωση της στάθμης της γενικής εκπαίδευσης μέχρι επαρκούς επιπέδου, προκειμένου να ενισχυθεί η θέση των εργαζομένων στη γενικότερη αγορά εργασίας.

Οικείος οικονομικός τομέας: Γεωργία

Επωνυμία και διεύθυνση της επιδοτούσας αρχής: 

Λοιπές πληροφορίες: Η Farm Dairy περιλαμβάνει στο προσωπικό της πολλούς εργαζόμενους χαμηλού επιπέδου εκπαίδευσης. Η επιχείρηση υφίσταται σοβαρή ζημία από την έλλειψη επαρκώς καταρτισμένου προσωπικού. Σκοπός του αναφερόμενου ως «Opleidingstraject Farm Dairy» μέτρου κατάρτισης είναι η ανύψωση σε αποδεκτό επίπεδο της κατάρτισης του προσωπικού της επιχείρησης. Επιπλέον στόχος της επιχείρησης είναι να ενισχυθεί η σχέση τους στη γενικότερη αγορά εργσίας. Στο μέτρο συμμετέχουν 68 εργαζόμενοι. Το έργο αποτελείται από 10 ενότητες κατάρτισης που καλύπτουν φάσμα από «Ποιότητα και Υγιεινή» έως «Χειρισμός περονοφόρου». Ο αριθμός των συμμετεχόντων σε κάθε ενότητα ποικίλει ανάλογα με το θέμα. Είκοσι έξι από τους συμμετέχοντες ανήκουν στην κατηγορία «μειονότητες».

Αριθ. ενίσχυσης: XT 46/03

Κράτος μέλος: Ηνωμένο Βασίλειο

Περιφέρεια: Yorkshire και Humber, και South East

Τίτλος του καθεστώτος ενισχύσεων ή επωνυμία της εταιρείας που λαμβάνει μεμονωμένη ενίσχυση: Centre of Vocational Excellence Programme (British Gas)

Νομική βάση: Learning and Skills Act 2000

Σχεδιαζόμενη ετήσια δαπάνη βάσει του καθεστώτος ή συνολικό ποσό της μεμονωμένης ενίσχυσης που χορηγείται στην εταιρεία: Δεν υπερβαίνει το 1 εκατ. ευρώ (περίπου 624 000 GBP) και πρόκεται να παρασχεθεί στην επιχείρηση εντός μιας τριετίας ως εξής:

Έτος 1: 300 000 GBP

Έτος 2: 100 000 GBP

Έτος 3: 100 000 GBP

Σύνολο: 500 000 GBP

Μέγιστη ένταση ενίσχυσης: Η British Gas αποτελεί μεγάλη επιχείρηση με μεγάλες μονάδες βάσης στο Leeds και το Basingstoke.

Η μέγιστη ένταση ενίσχυσης δεν θα υπερβαίνει το 60 % των επιλέξιμων δαπανών για γενική εκπαίδευση (50 % για μεγάλες επιχειρήσεις συν 10 % για εργαζομένους σε μειονεκτική θέση, σύμφωνα με τον ορισμό του άρθρου 2 στοιχείο ζ) του κανονισμού).

Ημερομηνία εφαρμογής: 

Διάρκεια του καθεστώτος ή της μεμονωμένης ενίσχυσης: Έως τις 31 Δεκεμβρίου 2006

Στόχος της ενίσχυσης: Ο τομέας τοποθέτησης και συντήρησης εγκαταστάσεων φυσικού αερίου παρουσιάζει έλλειψη εργατικού δυναμικού με τις δεξιότητες που απαιτούνται για την απασχόληση σε έναν κλάδο υψηλής τεχνολογίας (πρόσφατη έρευνα έδειξε ότι ο κλάδος έχει ανάγκη από 30 000 πρόσθετα ειδικευμένα άτομα στον τομέα της τοποθέτησης εγκαταστάσεων φυσικού αερίου) Αυτό αποτελεί σημαντικό φραγμό για την οικονομική ανάπτυξη της Αγγλίας.

Η ενίσχυση εξυπηρετεί δύο σκοπούς.

Γενική εκπαίδευση

Αύξηση του περιφερειακού και εθνικού εργατικού δυναμικού με τις μεταφερόμενες υψηλού επιπέδου δεξιότητες που απαιτούν οι ανάγκες του κλάδου. Αυτό θα επιτευχθεί με δύο τρόπους. Πρώτον, με την αύξηση του αριθμού των νέων που εισέρχονται στον κλάδο με σύγχρονα προγράμματα μαθητείας και με τη βελτίωση των δεξιοτήτων όσων ήδη απασχολούνται στον κλάδο. Τα σύγχρονα προγράμματα μαθητείας παρέχουν στους νέους περισσότερες ευκαιρίες εισόδου στην αγορά εργασίας, καθώς και την καλύτερη δυνατή προετοιμασία για την απόκτηση τίτλου ειδικευμένου/τεχνικού προσωπικού εντός του κλάδου τοποθέτησης και συντήρησης εγκαταστάσεων φυσικού αερίου. Επίσης, όπου κρίνεται σκόπιμο, παρέχουν δυνατότητες πρόσβασης σε ανώτερη εκπαίδευση ή σε εργασία υψηλότερου επιπέδου. Δεύτερον, αυξάνοντας τον αριθμό των υφιστάμενων εργαζομένων στις επιχειρήσεις τοποθέτησης και συντήρησης φυσικού αερίου των περιοχών Yorkshire και Humber και South East και γενικότερα της Αγγλίας, οι οποίοι αναβαθμίζουν τις επαγγελματικές τους δεξιότητες. Αυτό θα επιτευχθεί με την αύξηση του εκπαιδευτικού δυναμικού της British Gas για την αναβάθμιση των δεξιοτήτων του υφιστάμενου προσωπικού της και το άνοιγμα των εκπαιδευτικών προγραμμάτων της στο προσωπικό άλλων επιχειρήσεων. Ιδιαίτερη έμφαση θα δοθεί σε τοπικές ΜΜΕ. Με την παρεχόμενη εκπαίδευση θα αποκτώνται επαγγελματικά προσόντα αναγνωριζόμενα σε εθνικό επίπεδο που θα τονώσουν την παραγωγικότητα και θα αυξήσουν σημαντικά τις ατομικές δυνατότητες απασχόλησης σε ένα ολόκληρο φάσμα ειδικοτήτων του τομέα τοποθέτησης και συντήρησης εγκαταστάσεων φυσικού αερίου.

Δεύτερον, μεγιστοποίηση της αναγνωριζόμενης σε εθνικό επίπεδο εκπαιδευτικής εμπειρογνωμοσύνης της British Gas μέσω των ανταλλαγώνμε άλλους εκπαιδευτικούς φορείς για θέματα βέλτιστης πρακτικής προκειμένου να παρέχεται περισσότερη και καλύτερη εκπαίδευση γενικότερα εντός του κλάδου και να προβληθεί η British Gas ως παράδειγμα για άλλες εταιρείες ώστε να επενδύσουν και αυτές περισσότερο στην ανάπτυξη του προσωπικού τους. Το Learning and Skills Council, που αποτελεί τον φορέα χρηματοδότησης της εκπαίδευσης και επαγγελματικής κατάρτισης μετά την ηλικία των 16 ετών στην Αγγλία, θα αναλάβει τη διαχείριση των ανταλλαγών σε θέματα βέλτιστης πρακτικής. Οι περισσότερες ανταλλαγές σε θέματα βέλτιστης πρακτικής θα έχουν πρακτικό χαρακτήρα: π.χ. άλλοι εκπαιδευτικοί φορείς θα επισκέπτονται την British Gas ή το προσωπικό της British Gas θα αναλαμβάνει τη διοργάνωση εκδηλώσεων δικτύωσης σε περιφερειακό ή εθνικό επίπεδο.

Η μεμονωμένη ενίσχυση χορηγείται στην British Gas η οποία δραστηριοποιείται στον τομέα της τοποθέτησης και συντήρησης εγκαταστάσεων φυσικού αερίου. Τα στοιχεία γενικής εκπαίδευσης του πακέτου αυτού εξασφαλίζουν ότι οι αποδέκτες του εκπαιδευτικού προγράμματος θα αποκτούν τεχνολογικές δεξιότητες που θα τους επιτρέψουν να βρούν απασχόληση τόσο στον τομέα της τοποθέτησης και συντήρησης εγκαταστάσεων φυσικού αερίου, όσο και σε διάφορους άλλους τομείς όπως τα υδραυλικά, ο ψυκτικός τομέας και η μηχανική.

Η ανταλλαγή εμπειρογνωμοσύνης μεταξύ British Gas και άλλων επιχειρήσεων και εκπαιδευτικών φορέων σημαίνει ότι και άλλες επιχειρήσεις του ιδίου τομέα, καθώς και επιχειρήσεις από άλλους τομείς θα μπορέσουν να βελτιώσουν την ποιότητα της εκπαίδευσης που προσφέρουν με αποτέλεσμα να βελτιώσουν τις προοπτικές απασχόλησης και σταδιοδρομίας τόσο των νεοεισερχόμενων στην αγορά εργασίας, όσο και των ήδη απασχολούμενων ατόμων.

Οικείος οικονομικός τομέας: Τοποθέτηση και συντήρηση εγκαταστάσεων φυσικού αερίου.

Ονομασία και διεύθυνση της χορηγούσας αρχής: 

'Αλλες πληροφορίες: Η ενίσχυση έχει εγκριθεί από το Υπουργείο Παιδείας (Department for Education and Skills). Το Learning and Skills Council είναι υπεύθυνο για τη σύναψη συμβάσεων με την εταιρεία και την παρακολούθηση των εργασιών βάσει των κανόνων για τις κρατικές ενισχύσεις. Το Learning & Skills Council συστάθηκε με τον νόμο Learning and Skills Act 2000.

Αριθμός της ενίσχυσης: XT 48/03

Κράτος μέλος: Γερμανία

Περιφέρεια: Σαξονία-Άνχαλτ

Τίτλος του καθεστώτος ενισχύσεων: Έκτακτο πρόγραμμα για την ανάπτυξη της κοινωνίας της πληροφορίας στο ομόσπονδο κράτος Σαξονία-Άνχαλτ

Νομική βάση: Landeshaushaltsordnung (LHO) vom 30.4.1991 (GVBl. LSA S. 45), insbesondere die Verwaltungsvorschriften zu § 44 LHO des Landes Sachsen-Anhalt in der aktuellen Fassung;

Verordnung (EG) Nr. 68/2001 der Kommission vom 12.1.2001 über die Anwendung der Artikel 87 und 88 EG-Vertrag auf Ausbildungsbeihilfen (ABl. L 10 vom 13.1.2001, S. 20)

Προβλεπόμενες ετήσιες δαπάνες βάσει του καθεστώτος: Περίπου 800 000 ευρώ

Ανώτατη ένταση ενίσχυσης: 

Εκπαιδευτικές ενισχύσεις

για ΜΜΕ επιλέξιμες προς ενίσχυση είναι: οι δαπάνες προσωπικού (εκπαιδευτές), τα έξοδα ταξιδίου, οι τρέχουσες δαπάνες, οι αποσβέσεις οργάνων και εξοπλισμών, οι δαπάνες συμβούλων, οι δαπάνες προσωπικού των συμμετεχόντων.

Η ένταση ενίσχυσης περιορίζεται, όσον αφορά την ειδική εκπαίδευση το πολύ σε 45 %, ακαθάριστο επί των επιλέξιμων δαπανών για ΜΜΕ, και όσον αφορά τη γενική εκπαίδευση το πολύ σε 80 % ακαθάριστο επί των επιλέξιμων δαπανών για ΜΜΕ.

Ημερομηνία εφαρμογής: Από 1ης Ιανουαρίου 2003

Διάρκεια του καθεστώτος: Έως τις 31 Δεκεμβρίου 2004

Σκοπός της ενίσχυσης: 

Τομέας της οικονομίας: Όλοι οι τομείς της οικονομίας

Όλες οι υπηρεσίες

Παρατηρήσεις

Εξαιρούνται:

Δραστηριότητες που έχουν ως αντικείμενο την παραγωγή, μεταποίηση και εμπορία των αγαθών που περιλαμβάνονται στο παράρτημα Ι της συνθήκης ΕΚ,

Ενισχύσεις για εξαγωγικές δραστηριότητες,

Ενισχύσεις που εξαρτώνται από τη χρησιμοποίηση εγχώριων μέσων σε βάρος εισαγομένων αγαθών,

Ενισχύσεις για τους τομείς του χάλυβα, των συνθετικών ινών, της αυτοκινητοβιομηχανίας και της ναυπηγίας.

Δεδομένου ότι για τους τομείς της γεωργίας, της αλιείας και της υδατοκαλλιέργειας, καθώς και των μεταφορών ισχύουν ειδικές διατάξεις και ότι υφίσταται κίνδυνος στους εν λόγω τομείς οι προϋποθέσεις του άρθρου 87 παράγραφος 1 της συνθήκης ΕΚ να πληρούνται ακόμη και από μικρά ποσά ενίσχυσης, οι τομείς αυτοί εξαιρούνται από το πεδίο εφαρμογής της ενίσχυσης.

Οι τομείς του χάλυβα, των συνθετικών ινών, της αυτοκινητοβιομηχανίας και της ναυπηγίας εξαιρούνται εξαιτίας, μεταξύ άλλων, του γεγονότος ότι έχουν συμφωνηθεί κατάλληλα μέτρα στον τομέα των περιφερειακών επενδυτικών ενισχύσεων.

Τίτλος και διεύθυνση της χορηγούσας αρχής: 

Άλλες πληροφορίες: 

Αριθμός ενίσχυσης: XT 49/03

Κράτος μέλος: Ιταλία

Περιφέρεια: Emilia-Romagna

Τίτλος του καθεστώτος ενισχύσεων: Συνεισφορά σε εκπαιδευτικά μέτρα για γεωργικές εκμεταλλεύσεις της επαρχίας του Reggio Emilia

Νομική βάση: Deliberazione della Giunta della Camera di Commercio di Reggio Emilia n.109/2003 e n. 120/2003

Προγραμματιζόμενες ετήσιες δαπάνες βάσει του καθεστώτος: 57 221,65 ευρώ

Ανώτατη ένταση ενίσχυσης: 70 %

Ημερομηνία εφαρμογής: 10.10.2003

(Προθεσμία υποβολής αιτήσεων: 30.10.2003)

Διάρκεια του καθεστώτος: 

Στόχος της ενίσχυσης: Η ενίσχυση αποβλέπει στην υποστήριξη γενικών εκπαιδευτικών προγραμμάτων για γεωργικές εκμεταλλεύσεις της περιοχής Reggio Emilia με σκοπό:

να αναπτύξει τις επαγγελματικές ικανότητες των επιχειρηματιών του γεωργικού τομέα και των συνεργατών τους στον ποιοτικό αναπροσανατολισμό της παραγωγής τους, στην εφαρμογή μεθόδων παραγωγής συμβατών με την προστασία του περιβάλλοντος, με την εγγειοβελτίωση, με την υγιεινή και την καλή διαβίωση των ζώων,

να παράσχει στους γεωργούς και στους συνεργάτες τους τις απαραίτητες γνώσεις για τη διαχείριση μιας προσοδοφόρας γεωργικής επιχείρησης.

Τομέας(-είς) της οικονομίας: Γεωργία

Τίτλος και διεύθυνση της χορηγούσας αρχής: 

Αριθμός ενίσχυσης: XT 54/01

Κράτος μέλος: Ιταλία

Περιφέρεια: Τοσκάνη

Τίτλος του καθεστώτος ενισχύσεων: ενισχύσεις που προορίζονται για επιχειρήσεις οι οποίες ασκούν δραστηριότητες στην περιφέρεια της Τοσκάνης, και στοχεύουν στην εφαρμογή προγραμμάτων επαγγελματικής εκπαίδευσης σε επιχειρήσεις που εκπονούνται βάσει συμβατικών συμφωνιών οι οποίες προβλέπουν ποσοστώσεις μείωσης του χρόνου εργασίας.

Νομική βάση: Delibera della Giunta Regionale della Toscana n. 1119 del 15 ottobre 2001, attuativa di quanto disposto dalla legge 53/2000, articolo 6, in merito alla realizzazione da parte delle Regioni e delle Province Autonome di progetti formativi aziendali collegati a riduzioni dell'orario di lavoro.

Προγραμματιζόμενες ετήσιες δαπάνες βάσει του καθεστώτος: 1 355 313,05 ευρώ (ήτοι 2 624 252 000 λιρέτες) για την περίοδο Δεκέμβριο 2001-2002, που χορηγούνται στην περιφέρεια της Τοσκάνης με το διυπουργικό διάταγμα αριθ. 167 της 6ης Ιουνίου 2001. Για τα προσεχή οικονομικά έτη η ειδική επιδότηση προς την περιφέρεια της Τοσκάνης θα καθοριστεί με εκτελεστικά διατάγματα του Υπουργείου Εργασίας (σε συντονισμό με το Υπουργείο Οικονομικών, Προϋπολογισμού και Οικονομικού Προγραμματισμού, που αυτή τη στιγμή αντιστοιχεί με το Υπουργείο Οικονομικών). Η συνολική επιδότηση μέχρι το 2006 ανέρχεται σε ποσό ύψους 4 131 655,19 ευρώ (ήτοι 8 000 000 000 λιρετών) ή σε μία ετήσια προσωρινή εκτίμηση ύψους 555 294,45 (ήτοι 1 075 200 000 λιρετών).

Ανώτατη ένταση ενίσχυσης: Η ενίσχυση χορηγείται με τη μορφή επιστροφής επιλέξιμων δαπανών που πράγματι δεσμεύτηκαν και αποδείχτηκαν με την πραγματοποίηση δράσεων επαγγελματικής εκπαίδευσης εντός των ορίων των μέγιστων εντάσεων που αναφέρονται παρακάτω σύμφωνα με τις διατάξεις του κανονισμού (ΕΚ) αριθ. 68/2001:

Οι εντάσεις που αναφέρονται στον παραπάνω πίνακα προσαυξάνονται κατά 10 εκατοστιαίες μονάδες όταν η δράση που λαμβάνει ενίσχυση προορίζεται για την επαγγελματική εκπαίδευση μειονεκτούτων εργαζομένων σύμφωνα με τον ορισμό του άρθρου 2, σημείο ζ) του κανονισμού (ΕΚ) αριθ. 68/2001.

Όταν η ενίσχυση χορηγείται στον τομέα των θαλάσσιων μεταφορών, η έντασή της μπορεί να ανέλθει σε 100 %, είτε το σχέδιο αναφέρεται σε γενική εκπαίδευση είτε σε ειδική εκπαίδευση, εφόσον πληρούνται οι ακόλουθοι όροι:

ο αποδέκτης της εκπαίδευσης δεν είναι ενεργό μέλος του πληρώματος, αλλά υπεράριθμος εν πλω,

η εκπαίδευση γίνεται σε πλοία που έχουν νηολογηθεί εντός της Κοινότητας.

Ημερομηνία: 15 Οκτωβρίου 2001.

Διάρκεια του καθεστώτος: μέχρι της 31ης Δεκεμβρίου 2006

Στόχος της ενίσχυσης: Το καθεστώς ενισχύσεων αφορά τόσο τη γενική όσο και την ειδική εκπαίδευση. Σύμφωνα με τις διατάξεις του κανονισμού (ΕΚ) αριθ. 68/2001, άρθρο 2, στοιχείο ε), ως «γενική επαγγελματική εκπαίδευση» νοείται η εκπαίδευση που περιλαμβάνει διδασκαλία η οποία δεν αφορά αποκλειστικά ή κατά κύριο λόγο την τρέχουσα ή μελλοντική θέση του εργαζομένου στην ενισχυόμενη επιχείρηση, αλλά του παρέχει προσόντα τα οποία είναι μεταβιβάσιμα σε άλλες επιχειρήσεις ή σε άλλους τομείς απασχόλησης, βελτιώνοντας σημαντικά με τον τρόπο αυτόν τις δυνατότητες απασχόλησής του. Για λόγους εφαρμογής του παρόντος καθεστώτος ενισχύσεων, λογίζεται ως «γενική»:

η διεπιχειρησιακή εκπαίδευση, ήτοι η εκπαίδευση που οργανώνεται από κοινού από διάφορες ανεξάρτητες επιχειρήσεις (σύμφωνα με τη σύσταση της Επιτροπής σχετικά με τον ορισμό των ΜΜΕ) ή που απευθύνεται σε εργαζομένους διαφορετικών επιχειρήσεων. Η τήρηση των όρων αυτών (διυπηρεσιακός χαρακτήρας της εκπαίδευσης και ανεξαρτησία των επιχειρήσεων) ελέγχεται στο πλαίσιο της διαδικασίας επιλογής των σχεδίων, με την υποβολή δικαιολογητικών εγγράφων·

η εκπαίδευση στην επιχείρηση σχετικά με τα επαγγελματικά προσόντα που προβλέπονται στο περιφερειακό μητρώο ή η εκπαίδευση σχετικά με τα επαγγελματικά προσόντα που απαιτούνται για την εγγραφή στο μητρώο. Η αντίστοιχη πιστοποίηση χορηγείται από την αρμόδια περιφέρεια ή επαρχία. Η νομική βάση του συστήματος πιστοποίησης συνίσταται στον περιφερειακό νόμο αριθ. 70 της 31ης Αυγούστου 1994 ((Nuova disciplina in materia di formazione professionale) και πιο συγκεκριμένα στο άρθρο 11 που προβλέπει τη χορήγηση, μετά από επιτυχείς εξετάσεις της πιστοποίησης των επαγγελματικών προσόντων ή της επαγγελματικής εξειδίκευσης για συγκεκριμένες δράσεις επαγγελματικής εκπαίδευσης, καθώς και στο άρθρο 18 που αναθέτει στη Giunta Regionale την αρμοδιότητα της καταγραφής των επαγγελματικών προσόντων που εντάσσονται στο περιφερειακό μητρώο και για τα οποία χορηγείται η πιστοποίηση των επαγγελματικών προσόντων ή της επαγγελματικής εξειδίκευσης.

Τομέας(είς) της οικονομίας: 

Παρατηρήσεις: Το καθεστώς ενισχύσεων εφαρμόζεται σε όλους τους τομείς που προβλέπονται στον κανονισμό αριθ. 68/2001. Κατά δεύτερο λόγο, το παρόν καθεστώς δεν εφαρμόζεται στις ενισχύσεις υπέρ της κατάρτισης ή της ανακύκλωσης των εργαζομένων προβληματικών επιχειρήσεων σύμφωνα με τις κοινοτικές κατευθυντήριες γραμμές για τις κρατικές ενισχύσεις υπέρ της διάσωσης και της αναδιάρθρωσης των προβληματικών επιχειρήσεων (ΕΕ C 288 της 9.10.1999), στο πλαίσιο δράσεων διάσωσης ή αναδιάρθρωσης που επιδοτούνται μέσω κρατικών πόρων (ενισχύσεις υπέρ της διάσωσης και/ή υπέρ της αναδιάρθρωσης). Οι ενισχύσεις αυτές θα αξιολογηθούν σύμφωνα με τις εν λόγω κατευθυντήριες γραμμές. Κατά τρίτο λόγο, το παρόν καθεστώς δεν εφαρμόζεται όταν το ποσό της χορηγηθείσας ενίσχυσης σε μία επιχείρηση για μόνον ένα σχέδιο επαγγελματικής εκπαίδευσης υπερβαίνει το 1 εκατ. ευρώ, περίπτωση κατά την οποία η ενίσχυση πρέπει να κοινοποιηθεί στην Ευρωπαϊκή Επιτροπή προς έγκριση.

Τίτλος και διεύθυνση της χορηγούσας αρχής: 

Αριθμός ενίσχυσης: XT 96/02

Κράτος μέλος: Ιταλία

Περιφέρεια: Λάτιο

Τίτλος του καθεστώτος ενισχύσεων: Κανόνες για την αύξηση της οικονομικής ανάπτυξης, της κοινωνικής συνοχής και της απασχόλησης στο Λάτιο. Επισήμανση και οργάνωση των τοπικών συστημάτων παραγωγής, των βιομηχανικών ζωνών και των περιοχών επένδυσης του Λατίου.

Νομική βάση: Legge Regionale 19 dicembre 2001, n. 36 «Norme per l'incremento dello sviluppo economico, della coesione sociale e dell'occupazione nel Lazio. Individuazione e organizzazione dei sistemi produttivi locali, dei distretti industriali e delle aree laziali di investimento», pubblicata sul supplemento ordinario n. 7 al BURL (Bollettino ufficiale della Regione Lazio) n. 36 del 29.12.01

Regolamento regionale 28 ottobre 2002, n. 2 «Regolamento per il finanziamento dei sistemi produttivi locali, dei distretti industriali e delle aree laziali di investimento», pubblicato sul supplemento ordinario n. 4 al BURL n. 30 del 30 ottobre 2002

Προγραμματιζόμενες ετήσιες δαπάνες βάσει του καθεστώτος: Σύνολο 4 250 000 ευρώ (για όλες τις προβλεπόμενες από τον νόμο ενισχύσεις)

Ανώτατη ένταση ενίσχυσης: Σύνολο 4 250 000 ευρώ (για όλες τις προβλεπόμενες από τον νόμο ενισχύσεις)

Επενδύσεις: 

Ημερομηνία εφαρμογής: Η ενίσχυση θα μπορεί να χορηγηθεί μετά τη δημοσίευση της προκήρυξης στην BURL (Bollettino ufficiale della Regione Lazio) Επίσημη Εφημερίδα της Περιφέρειας Λατίου.

Διάρκεια του καθεστώτος: Απεριόριστη, ωστόσο το καθεστώς ενισχύσεων απαλλάσσεται της υποχρέωσης γνωστοποίησης του άρθρου 88 παράγραφος 3 της συνθήκης ΕΚ μέχρι την 31η Δεκεμβρίου 2006, ημερομηνία κατά την οποία λήγει η περίοδος ισχύος του κανονισμού (ΕΚ) 68/2001

Στόχος της ενίσχυσης: Στόχος της ενίσχυσης είναι να διευκολύνει την υλοποίηση προγραμμάτων επενδύσεων και παροχής συμβουλών στις περιοχές που η Περιφέρεια Λάτιο επισήμανε ως Βιομηχανικές Ζώνες, Τοπικά Συστήματα Παραγωγής και Περιοχές Επένδυσης του Λατίου.

Τομέας(-είς) της οικονομίας: Οι κωδικοί δραστηριοτήτων είναι εκείνοι που επισημαίνονται κατά περίπτωση σχετικά με τις Βιομηχανικές Ζώνες, τα Τοπικά Συστήματα Παραγωγής και τις Περιοχές Επένδυσης του Λατίου τους οποίους η Περιφέρεια Λατίου θα κρίνει σκόπιμο να επισημάνει.

Τίτλος και διεύθυνση της χορηγούσας αρχής: 

----

----

Ανακοίνωση για την έναρξη επανεξέτασης για τη λήξη ισχύος των μέτρων αντιντάμπινγκ που επιβάλλονται στις εισαγωγές εθανολαμινών καταγωγής Ηνωμένων Πολιτειών της Αμερικής

(2005/C 183/05)

Μετά τη δημοσίευση ανακοίνωσης για την επικείμενη λήξη (1) των ισχυόντων μέτρων αντιντάμπινγκ επί των εισαγωγών εθανολαμινών καταγωγής Ηνωμένων Πολιτειών της Αμερικής, («ενδιαφερόμενη χώρα»), η Επιτροπή έλαβε αίτηση επανεξέτασης των εν λόγω μέτρων, σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 (2) για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας («ο βασικός κανονισμός»), μετά την τελευταία τροποποίησή του βάσει του κανονισμού (ΕΚ) αριθ. 461/2004 (3) του Συμβουλίου.

1.   Aίτηση επανεξέτασης

Η αίτηση υποβλήθηκε στις 25 Απριλίου 2005 από την CEFIC («η αιτούσα») για λογαριασμό των παραγωγών που αντιπροσωπεύουν σημαντικό ποσοστό της κοινοτικής παραγωγής, στην εν λόγω περίπτωση άνω του 75 %, της συνολικής κοινοτικής παραγωγής εθανολαμινών.

2.   Προϊόν

Το υπό εξέταση προϊόν είναι εθανολαμίνες καταγωγής Ηνωμένων Πολιτειών της Αμερικής («το υπό εξέταση προϊόν»), που κατατάσσεται επί του παρόντος στον κωδικό ΣΟ ex 2922 11 00 (Taric: 2922110010), ex 2922 12 00 (Taric: 2922120010) και 2922 13 10. Οι εν λόγω κωδικοί ΣΟ παρατίθενται για πληροφοριακούς και μόνον λόγους.

3.   Ισχύοντα μέτρα

Τα μέτρα που ισχύουν επί του παρόντος είναι οριστικοί δασμοί αντιντάμπινγκ οι οποίοι επιβλήθηκαν με τον κανονισμό (ΕΚ) του Συμβουλίου αριθ. 229/94 (4), μετά την τελευταία του τροποποίηση βάσει του κανονισμού (ΕΚ) αριθ. 153/2003 (5) του Συμβουλίου.

4.   Αιτιολόγηση της επανεξέτασης

Η αίτηση βασίζεται στο επιχείρημα ότι η λήξη της ισχύος των μέτρων είναι πιθανόν να οδηγήσει στη συνέχιση ή στην επανάληψη της πρακτικής ντάμπινγκ και της ζημίας που προκλήθηκε στον κοινοτικό κλάδο παραγωγής.

Ο ισχυρισμός περί συνέχισης της πρακτικής ντάμπινγκ όσον αφορά τις Ηνωμένες Πολιτείες θεμελιώνεται στη σύγκριση μεταξύ της κανονικής αξίας, σύμφωνα με τα οριζόμενα παραπάνω, και των τιμών εξαγωγής του υπό εξέταση προϊόντος κατά την πώλησή του προς εξαγωγή στην Κοινότητα.

Σύμφωνα με τα προαναφερόμενα, το υπολογισθέν περιθώριο ντάμπινγκ είναι σημαντικό.

Όσον αφορά την επανάληψη της πρακτικής ντάμπινγκ, προβάλλεται επίσης ο ισχυρισμός ότι οι εξαγωγές σε άλλες τρίτες χώρες, ήτοι, στη Νορβηγία και στην Τουρκία, γίνονται σε τιμές ντάμπινγκ.

Ο αιτών ισχυρίζεται εξάλλου ότι είναι πιθανόν να επιταθεί η ζημιογόνος πρακτική ντάμπινγκ. Σχετικά με το θέμα αυτό, ο αιτών υποβάλλει αποδεικτικά στοιχεία σύμφωνα με τα οποία, εάν επιτραπεί η λήξη των μέτρων, το σημερινό επίπεδο εισαγωγών του υπό εξέταση προϊόντος είναι πιθανόν να αυξηθεί λόγω των πρόσφατων επενδύσεων στην παραγωγική ικανότητα στην εν λόγω χώρα και παγκοσμίως.

Επίσης, ισχυρίζεται ότι η ροή των εισαγωγών του υπό εξέταση προϊόντος ενδέχεται να αυξηθεί λόγω του κορεσμού που παρουσιάζουν παραδοσιακές αγορές εκτός της ΕΕ (ήτοι Μεξικό, Βραζιλία και Ασία). Όλα αυτά είναι δυνατόν να οδηγήσουν σε αλλαγή του προορισμού των εξαγωγών, από άλλες τρίτες χώρες προς την Κοινότητα.

Επιπλέον, ο αιτών ισχυρίζεται ότι η εξουδετέρωση της ζημίας οφείλεται ιδίως στην ύπαρξη μέτρων και ότι η τυχόν επανάληψη σημαντικών εισαγωγών σε τιμές ντάμπινγκ από την εν λόγω χώρα, θα ήταν πιθανόν να οδηγήσει, εάν επιτραπεί η λήξη της ισχύος των μέτρων, σε επανάληψη της ζημίας για τον κοινοτικό κλάδο παραγωγής.

5.   Διαδικασία

Αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή αποδεικτικά στοιχεία που δικαιολογούν την έναρξη επανεξέτασης ενόψει της λήξεως ισχύος των μέτρων, η Επιτροπή αρχίζει έρευνα σύμφωνα με το άρθρο 11 παράγραφος 2 του βασικού κανονισμού.

5.1.   Διαδικασία για τον καθορισμό της ενδεχόμενης πρακτικής ντάμπινγκ και της ζημίας

Η έρευνα θα καθορίσει αν η λήξη της ισχύος των μέτρων είναι πιθανόν να οδηγήσει στη συνέχιση ή στην επανάληψη του ντάμπινγκ και της ζημίας.

α)   Ερωτηματολόγια

Για να συγκεντρώσει η Επιτροπή τις πληροφορίες που θεωρεί απαραίτητες για την έρευνα, θα αποστείλει ερωτηματολόγια στον κοινοτικό κλάδο παραγωγής και σε όλες τις ενώσεις παραγωγών στην Κοινότητα, στους εξαγωγείς/παραγωγούς των Ηνωμένων Πολιτειών Αμερικής, σε όλες τις ενώσεις εξαγωγέων/παραγωγών, στους εισαγωγείς και σε όλες τις ενώσεις εισαγωγέων που αναφέρονται στην αίτηση ή που συνεργάστηκαν στην έρευνα η οποία οδήγησε στη λήψη μέτρων που αποτελούν αντικείμενο της παρούσας επανεξέτασης, καθώς και στις αρχές της εν λόγω χώρας εξαγωγής.

Σε όλες τις περιπτώσεις, όλα τα μέρη θα πρέπει να επικοινωνήσουν πάραυτα με την Επιτροπή με τηλεομοιοτυπία, για να πληροφορηθούν εάν περιλαμβάνονται στην αίτηση, και για να ζητήσουν, ενδεχομένως, αντίγραφο του ερωτηματολογίου εντός της προθεσμίας που καθορίζεται στην παράγραφο 6 στοιχείο α), δεδομένου ότι η προθεσμία που καθορίζεται στην παράγραφο 6 στοιχείο β) της παρούσας ανακοίνωσης ισχύει για όλα τα ενδιαφερόμενα μέρη.

β)   Συγκέντρωση πληροφοριών και ακροάσεις

Όλα τα ενδιαφερόμενα μέρη καλούνται να γνωστοποιήσουν τις απόψεις τους, να υποβάλουν πληροφορίες πέραν των απαντήσεων στο ερωτηματολόγιο και να προσκομίσουν αποδεικτικά στοιχεία. Οι εν λόγω πληροφορίες και αποδεικτικά στοιχεία πρέπει να υποβληθούν στην Επιτροπή εντός της προθεσμίας που καθορίζεται στην παράγραφο 6 στοιχείο β).

Επιπλέον, η Επιτροπή μπορεί να δεχθεί σε ακρόαση τα ενδιαφερόμενα μέρη, υπό την προϋπόθεση ότι θα υποβάλουν αίτηση ότι υπάρχουν ειδικοί λόγοι για να γίνουν δεκτά σε ακρόαση. Η εν λόγω αίτηση πρέπει να υποβληθεί εντός της προθεσμίας που καθορίζεται στην παράγραφο 6 στοιχείο γ).

5.2.   Διαδικασία για την εκτίμηση του συμφέροντος της Κοινότητας

Σύμφωνα με το άρθρο 21 του βασικού κανονισμού και στην περίπτωση που επιβεβαιώνεται η πιθανότητα συνέχισης της πρακτικής ντάμπινγκ και ζημίας, λαμβάνεται απόφαση σχετικά με το εάν η διατήρηση ή η κατάργηση των μέτρων αντιντάμπινγκ δεν αντιβαίνει στο κοινοτικό συμφέρον. Για τον λόγο αυτό, ο κοινοτικός κλάδος παραγωγής, οι εισαγωγείς, οι αντιπροσωπευτικές ενώσεις τους, οι αντιπροσωπευτικοί χρήστες και οι αντιπροσωπευτικές οργανώσεις καταναλωτών έχουν τη δυνατότητα, εφόσον αποδεικνύουν ότι υπάρχει αντικειμενική σχέση μεταξύ της δραστηριότητάς τους και του υπό εξέταση προϊόντος, να αναγγελθούν και να παράσχουν πληροφορίες στην Επιτροπή εντός της γενικής προθεσμίας που καθορίζεται στην παράγραφο 6 στοιχείο β). Τα μέρη που έχουν τηρήσει τη διαδικασία αυτή μπορούν να ζητήσουν ακρόαση, εκθέτοντας τους ιδιαίτερους λόγους για τους οποίους επιβάλλεται η ακρόασή τους, εντός της προθεσμίας που καθορίζεται στην παράγραφο 6 στοιχείο γ). Θα πρέπει να σημειωθεί ότι οι τυχόν πληροφορίες που υποβάλλονται σύμφωνα με το άρθρο 21 θα ληφθούν υπόψη μόνο εφόσον τεκμηριώνονται με αποδεικτικά στοιχεία κατά την υποβολή τους.

6.   Προθεσμίες

α)   Για την υποβολή αίτησης των μερών ώστε να τους αποσταλεί ερωτηματολόγιο ή άλλο έντυπο αίτησης

Όλα τα ενδιαφερόμενα μέρη που δεν συνεργάστηκαν στην έρευνα, η οποία οδήγησε στην επιβολή των μέτρων που αποτελούν αντικείμενο της παρούσας επανεξέτασης, οφείλουν να ζητήσουν ερωτηματολόγιο ή άλλα έντυπα αιτήσεων, το ταχύτερο δυνατόν, και το αργότερο εντός 15 ημερών από τη δημοσίευση της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων.

β)   Για την αναγγελία των μερών, την υποβολή απαντήσεων στο ερωτηματολόγιο και την παροχή οποιασδήποτε άλλης πληροφορίας

Όλα τα ενδιαφερόμενα μέρη, για να ληφθούν υπόψη οι παρατηρήσεις τους κατά τη διάρκεια της έρευνας, πρέπει να αναγγελθούν στην Επιτροπή, να υποβάλουν τις απόψεις τους και να απαντήσουν στα ερωτηματολόγια ή να υποβάλουν άλλες πληροφορίες εντός 40 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων, εκτός εάν υπάρχει διαφορετική πρόβλεψη. Εφιστάται η προσοχή στο γεγονός ότι η άσκηση των περισσότερων διαδικαστικών δικαιωμάτων που αναφέρονται στον βασικό κανονισμό εξαρτάται από το κατά πόσον το μέρος αναγγέλλεται εντός της προαναφερθείσας περιόδου.

γ)   Ακροάσεις

Όλα τα ενδιαφερόμενα μέρη μπορούν επίσης να ζητήσουν εντός της ιδίας προθεσμίας 40 ημερών, να γίνουν δεκτά σε ακρόαση από την Επιτροπή.

7.   Γραπτές παρατηρήσεις, απαντήσεις στα ερωτηματολόγια και αλληλογραφία

Όλες οι παρατηρήσεις και οι αιτήσεις των ενδιαφερομένων μερών πρέπει να υποβληθούν γραπτώς (όχι σε ηλεκτρονική μορφή εκτός εάν υπάρχει σχετική πρόβλεψη), και θα πρέπει να αναφέρουν την επωνυμία, τη διεύθυνση, την ηλεκτρονική διεύθυνση, τον αριθμό τηλεφώνου, τηλεομοιοτυπίας και/ή τηλετύπου του ενδιαφερόμενου μέρους Όλες οι γραπτές παρατηρήσεις, περιλαμβανομένων και των πληροφοριών που ζητούνται στην παρούσα ανακοίνωση, τα συμπληρωμένα ερωτηματολόγια και η αλληλογραφία που υποβάλλουν τα ενδιαφερόμενα μέρη σε απόρρητη βάση πρέπει να φέρουν την ένδειξη «Περιορισμένης διανομής» (6) και, σύμφωνα με το άρθρο 19 παράγραφος 2 του βασικού κανονισμού, να συνοδεύονται από μη εμπιστευτικού χαρακτήρα περίληψη, η οποία θα φέρει την ένδειξη «Για επιθεώρηση από τα ενδιαφερόμενα μέρη».

Η διεύθυνση της Επιτροπής για αλληλογραφία:

8.   Άρνηση συνεργασίας

Όταν ένα ενδιαφερόμενο μέρος αρνείται την πρόσβαση σε αναγκαία στοιχεία ή γενικότερα δεν τα παρέχει εντός της προβλεπόμενης προθεσμίας ή παρεμποδίζει σημαντικά την έρευνα, επιτρέπεται να συνάγονται συμπεράσματα, είτε καταφατικά, είτε αποφατικά, με βάση τα διαθέσιμα αποδεικτικά στοιχεία, όπως προβλέπεται στο άρθρο 18 του βασικού κανονισμού.

Όταν διαπιστώνεται ότι ένα ενδιαφερόμενο μέρος έχει προσκομίσει ψευδή ή παραπλανητικά στοιχεία, τα εν λόγω στοιχεία δεν λαμβάνονται υπόψη και είναι δυνατό να χρησιμοποιηθούν τα διαθέσιμα πραγματικά στοιχεία. Αν ένα ενδιαφερόμενο μέρος δεν συνεργασθεί ή συνεργασθεί μόνο εν μέρει, και τα συμπεράσματα βασιστούν επομένως στα διαθέσιμα στοιχεία σύμφωνα με το άρθρο 18 του βασικού κανονισμού, το αποτέλεσμα μπορεί να είναι λιγότερο ευνοϊκό για αυτό το μέρος απ' ό,τι αν είχε συνεργασθεί.

9.   Χρονοδιάγραμμα της έρευνας

Η έρευνα θα ολοκληρωθεί, σύμφωνα με το άρθρο 11 παράγραφος 5 του βασικού κανονισμού, εντός 15 μηνών από την ημερομηνία δημοσίευσης της παρούσας ανακοίνωσης στην Επίσημη Εφημερίδα της Ευρωπαϊκής Ένωσης.

----

(1)ΕΕ C 276, της 11.11.2004, σ. 2.

(2)ΕΕ L 56, της 6.3.1996, σ. 1.

(3)ΕΕ L 77, της 13.3.2004, σ. 12.

(4)ΕΕ L 28, της 2.2.1994, σ. 40.

(5)ΕΕ L 25, της 31.1.2003, σ. 23.

(6)  Αυτό σημαίνει ότι το έγγραφο προορίζεται για εσωτερική χρήση μόνον. Προστατεύεται βάσει του άρθρου 4 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, της 31.5.2001, σ. 43). Πρόκειται για εμπιστευτικό έγγραφο βάσει του άρθρου 19 του βασικού κανονισμού και του άρθρου 6 της συμφωνίας του ΠΟΕ για την εφαρμογή του άρθρου VI της GATT του 1994 (Συμφωνία αντιντάμπινγκ).

----

----

Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 68/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης ΕΚ στις ενισχύσεις για επαγγελματική εκπαίδευση

(2005/C 183/06)

(Κείμενο που παρουσιάζει ενδιαφέρον για τον ΕΟΧ)

Αριθμός της ενίσχυσης: XT 4/03

Κράτος μέλος: Γερμανία

Περιφέρεια: Ομοσπονδιακό κράτος του Βραδεμβούργου

Τίτλος του καθεστώτος ενισχύσεων: Διαγωνισμός υποβολής προτάσεων με τίτλο «Επαγγελματική εκστρατεία στον τομέα του τουρισμού του Βραδεμβούργου» στα πλαίσια της πρωτοβουλίας προώθησης του υπουργείου εργασίας, κοινωνικών θεμάτων, υγείας και γυναικών του Βραδεμβούργου.

Νομική βάση: Landeshaushaltsordnung des Landes Brandenburg (LHO), § 44 und die dazugehörigen Verwaltungsvorschriften

Προβλεπόμενες ετήσιες δαπάνες βάσει του καθεστώτος: Το ύψος της ανώτατης επιχορήγησης για το διαγωνισμό προσφοράς προτάσεων ανέρχεται στα 2 085 041 ευρώ.

Για κάθε έτος οι δαπάνεςκατανέμονται ως ακολούθως:

2002: 160 054,77 ευρώ (εκ των οποίων τα 112 383,39 ευρώ προέρχονται από το ΕΚΤ και τα 48 016,44 ευρώ από κεφάλαια του ομόσπονδου κράτους).

2003: 1 078 558,06 ευρώ (εκ των οποίων τα 754 990,60 ευρώ προέρχονται από το ΕΚΤ και τα 323 567,46 ευρώ από κεφάλαια του ομόσπονδου κράτους).

2004: 846 428,13 ευρώ (εκ των οποίων τα 592 499,69 ευρώ προέρχονται από το ΕΚΤ και τα 253 928,44 ευρώ από κεφάλαια του ομόσπονδου κράτους).

Το ύψος της ανώτατης δυνατής επιχορήγησης (η οποία αποτελείται κατά 70 % από κεφάλαια του ΕΚΤ και κατά 30 % από κεφάλαια του ομόσπονδου κράτους) ανέρχεται το πολύ σε 409 034 ευρώ ανά σχέδιο. Συνολικά ενισχύονται έξι σχέδια. Με αυτόν τον τρόπο προσλαμβάνονται 240 άτομα σε περίπου 120 επιχειρήσεις, τα οποία έχουν δεχθεί επιμόρφωση, συμβουλές και εκπαίδευση.

Σύμφωνα με το άρθρο 4 παράγραφο 7 του κανονισμού πρόκειται για:

Ανώτατη ένταση ενίσχυσης: Έως 409 034 ευρώ για 40 άτομα, δηλαδή κατά μέσο όρο περίπου 10 266 ευρώ ανά άτομο

Με το συνυπολογισμό των αναγκών κατάρτισης τουλάχιστον 20 ανεξαρτήτων επιχειρήσεων εντός ενός σχεδίου διασφαλίζεται, ότι πρόκειται για «γενικά μέτρα επαγγελματικής κατάρτισης» κατά την έννοια του κανονισμού.

Τα γενικά αυτά μέτρα επαγγελματικής κατάρτισης ενισχύονται από το ΕΚΤ και από κεφάλαια του Βραδεμβούργου ως ακολούθως:

με ανώτατη ένταση ενίσχυσης της τάξεως του 80 % όταν οι συμμετέχοντες εργάζονται σε κάποια ΜΜΕ (βασική περίπτωση εφαρμογής),

με ανώτατη ένταση ενίσχυσης της τάξεως του 60 % όταν οι συμμετέχοντες εργάζονται σε μεγάλη επιχείρηση,

Τα μέτρα αφορούν αποκλειστικά την ενισχυόμενη περιοχή του άρθρου 87 παράγραφος 3 στοιχείο α) της συνθήκης ΕΚ.

Ημερομηνία έγκρισης: Οι αποφάσεις έγκρισης ανακοινώθηκαν 4.12.2002 στους φορείς του σχεδίου στις 4.12.2002

Διάρκεια του καθεστώτος: Από 1.12.2002 έως 30.11.2004

Σκοπός της ενίσχυσης: Οι απασχολούμενοι σε επιχειρήσεις του τουριστικού κλάδου πρόκειται να βελτιώσουν την ανταγωνιστικότητά τους μέσω μιας προμελετημένης προσφοράς κατάρτισης, παροχής συμβουλών και εκπαίδευσης.

Οι προσφορές κατάρτισης και παροχής συμβουλών παρέχονται σε ειδικές ομάδες στόχους και σε εποχιακή βάση.

Στα έξι επιλεγμένα σχέδια προσδιορίζεται το περιεχόμενο της κατάρτισης, της παροχής συμβουλών και της εκπαίδευσης σύμφωνα με μια ανάλυση της ανάγκης των απασχολούμενων σε τουλάχιστον 20 ανεξάρτητες επιχειρήσεις κάθε φορά.

Βάσει αυτής της ανάλυσης ακολουθεί στη συνέχεια η κατάρτιση, η παροχή συμβουλών και η εκπαίδευση 40 ατόμων από τις επιχειρήσεις αυτές, ανά σχέδιο

Για να υπολογιστεί η βελτίωση της ατομικής ανταγωνιστικότητας των συμμετεχόντων διεξάγεται μια γενική αξιολόγηση.

Ο διαγωνισμός υποβολής προτάσεων δημοσιεύεται στο διαδίκτυο στη διεύθυνση www.lasa-brandenburg.de/inno_pkt/content.htm. Επίσης, πληροφορίες σχετικά με την κατάσταση της ενίσχυσης υπάρχουν εκ περιτροπής στη διεύθυνση www.innopunkt.de.

Τομείς της οικονομίας: Άλλες υπηρεσίες

Τίτλος και διεύθυνση της χορηγούσας αρχής: 

----

----

Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 68/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της Συνθήκης στις ενισχύσεις για επαγγελματική εκπαίδευση

(2005/C 183/07)

(Κείμενο που παρουσιάζει ενδιαφέρον για τον ΕΟΧ)

----

----

Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 2204/2002 της Επιτροπής, της 5ης Δεκεμβρίου 2002, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις για την απασχόληση

(2005/C 183/08)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XE 07/03

Κράτος μέλος: Γαλλία

Περιφέρεια: Περιφερειακό συμβούλιο Αλσατίας

Τίτλος του καθεστώτος ενισχύσεων ή επωνυμία της εταιρείας που λαμβάνει μεμονωμένη ενίσχυση: Ενίσχυση για την εξαγορά προβληματικών επιχειρήσεων

Νομική βάση: Article L-1511-2 du CGTC

Délibération no 047/02 du CRA

Σχεδιαζόμενη ετήσια δαπάνη βάσει του καθεστώτος ή συνολικό ποσό της μεμονωμένης ενίσχυσης που χορηγείται στην εταιρεία: Ετήσιο συνολικό ποσό: 3 εκατ. ευρώ

Μέγιστη ένταση ενίσχυσης: Σύμφωνα με το άρθρο 4 παρ. 2 έως 5, το άρθρο 5 και το άρθρο 6 του κανονισμού

Ημερομηνία εφαρμογής: Αρχές 2004

Διάρκεια του καθεστώτος ή της μεμονωμένης ενίσχυσης: Έως τις 31.12.2006

Στόχος της ενίσχυσης: Άρθρο 4 Δημιουργία απασχόλησης

Τομέας(-είς) της οικονομίας: Όλοι οι κοινοτικοί τομείς (1) που είναι επιλέξιμοι για ενισχύσεις απασχόλησης

Ονομασία και διεύθυνση της χορηγούσας αρχής: 

Άλλες πληροφορίες: Αν το καθεστώς συγχρηματοδοτείται από την Κοινότητα, προσθέστε την ακόλουθη πρόταση:

Το καθεστώς ενίσχυσης συγχρηματοδοτείται βάσει (παραπομπή).

δεν προβλέπεται.

Ενισχύσεις για τις οποίες υφίσταται υποχρέωση προηγούμενης κοινοποίησης στην Επιτροπή

Το μέτρο αποκλείει τη χορήγηση ενισχύσεων ή απαιτεί προηγούμενη κοινοποίηση των ενισχύσεων στην Επιτροπή σύμφωνα με το άρθρο 9 του κανονισμού.

----

(1)  Εκτός του τομέα της ναυπηγίας και άλλων τομέων για τους οποίους ισχύουν ειδικοί κανόνες σε κανονισμούς ή οδηγίες που διέπουν το σύνολο των κρατικών ενισχύσεων που λαμβάνουν αντίστοιχα.

----

----

Έγκριση των κρατικών ενισχύσεων στο πλαίσιο των διατάξεων των άρθρων 87 και 88 της συνθήκης ΕΚ

Περιπτώσεις όπου η Επιτροπή δεν προβάλλει αντίρρηση

(2005/C 183/09)

(Κείμενο που παρουσιάζει ενδιαφέρον για τον ΕΟΧ)

Ημερομηνία έκδοσης της απόφασης: 

Κράτος μέλος: Ιταλία (Βενέτσια)

Αριθμός ενίσχυσης: N 6/2005

Τίτλος: Αποζημίωση των μυδοκαλλιεργητών για τις ζημίες που υπέστησαν λόγω της θεομηνίας του 2003.

Στόχος: Αντιστάθμιση των ζημιών.

Νομική βάση: Legge finanziaria regionale no 1/2004,

Deliberazione della Giunta Regionale del 6 agosto 2004.

Προϋπολογισμός: 1 εκατομμύριο ευρώ.

Μορφή και ένταση της παρέμβασης: Μέχρι ποσοστού 80 % του ύψους των ζημιών.

Διάρκεια: Εφάπαξ ενίσχυση

Το πρωτότυπο κείμενο της απόφασης, από το οποίο αφαιρέθηκαν όλες οι εμπιστευτικές πληροφορίες, βρίσκεται στον ιστότοπο:

http://europa.eu.int/comm/secretariat_general/sgb/state_aids/

Ημερομηνία έγκρισης: 

Κράτος μέλος: Γερμανία (Mecklenburg-Vorpommern)

Αριθμός ενίσχυσης: Ν 560/2004

Τίτλος: Ενίσχυση υπέρ της 'Holzstadt' Wismar

Στόχος: Περιφερειακή ενίσχυση

Νομική βάση: Gesetz über die Gemeinschaftsaufgabe (GA) «Verbesserung der regionalen Wirtschaftsstruktur» vom 6. Oktober 1969 in Verbindung mit den einschlägigen Bestimmungen von Teil II des 31. Rahmenplans zur GA, zuletzt genehmigt bis 31. Dezember 2006 durch den Beschluss der Kommission N 642/02 vom 1. Oktober 2003 (ABl. C 284 vom 27.11.2003, S. 2)

Ένταση ή ποσό: 15 % (προσαύξηση για ΜΜΕ) επιλέξιμων δαπανών ύψους 49 500 000 ευρώ

Το πρωτότυπο κείμενο της απόφασης, από το οποίο αφαιρέθηκαν όλες οι εμπιστευτικές πληροφορίες, βρίσκεται στον ιστότοπο:

http://europa.eu.int/comm/secretariat_general/sgb/state_aids/

Ημερομηνία έκδοσης της απόφασης: 

Κράτος μέλος: Ιταλία

Αριθμός ενίσχυσης: N 592/2003

Τίτλος: Καθορισμός των όρων παροχής συνεισφοράς για την αγορά χρησιμοποιημένων σκαφών

Στόχος: Ενίσχυση στον της τομέα της αλιείας

Νομική βάση: Articolo 21 della legge regionale 8 luglio 2002, n. 24

Προϋπολογισμός: 500 000 ευρώ

Μορφή και ένταση της παρέμβασης: 20 % των επιλέξιμων δαπανών

Διάρκεια: 2004

Άλλες πληροφορίες: Ετήσια έκθεση

Το πρωτότυπο κείμενο της απόφασης, από το οποίο αφαιρέθηκαν όλες οι εμπιστευτικές πληροφορίες, βρίσκεται στον ιστότοπο:

http://europa.eu.int/comm/secretariat_general/sgb/state_aids/

----

III Πληροφορίες

Επιτροπή

----

Πρώτη πρόσκληση υποβολής προτάσεων στο πλαίσιο του κοινοτικού προγράμματος για τη διατήρηση, τον χαρακτηρισμό, τη συλλογή και τη χρησιμοποίηση των γενετικών πόρων στη γεωργία το οποίο θεσπίστηκε με τον κανονισμό (ΕΚ) αριθ. 870/2004 του Συμβουλίου της 24ης Απριλίου 2004

Αναγνωριστικός κωδικός της πρόσκλησης: AGRI GEN RES 2005

(2005/C 183/10)

1.   Εισαγωγή

Στις 24 Απριλίου 2004, το Συμβούλιο εξέδωσε τον κανονισμό (ΕΚ) αριθ. 870/2004 σχετικά με τη θέσπιση κοινοτικού προγράμματος για τη διατήρηση, το χαρακτηριστικό, τη συλλογή και τη χρησιμοποίηση των γενετικών πόρων στη γεωργία. Ο κανονισμός ορίζει στα άρθρα 5, 6 και 7 και στο παράρτημα I τους τύπους δράσεων που μπορούν να χρηματοδοτηθούν.

Σύμφωνα με τις διατάξεις του άρθρου 8 παράγραφος 1 του εν λόγω κανονισμού και μετά από διαβούλευση με την επιτροπή, όπως προβλέπεται στο άρθρο 8 παράγραφος 1 και στο άρθρο 15 παράγραφος 2 του κανονισμού, η Επιτροπή ενέκρινε, τον Δεκέμβριο 2004, πρόγραμμα εργασίας το οποίο καθορίζει τους στόχους, τις γενικές διατάξεις και τους τύπους των προς χρηματοδότηση δράσεων.

Σύμφωνα με το άρθρο 9 και το άρθρο 15 παράγραφος 2 του κανονισμού, και μετά από διαβούλευση με την επιτροπή, η Ευρωπαϊκή Επιτροπή (εφεξής αναφερόμενη ως «η Επιτροπή») απευθύνει πρόσκληση υποβολής προτάσεων στο πεδίο των γενετικών πόρων στη γεωργία οι οποίες να καλύπτουν τις υπόψη δράσεις. Οι προτάσεις δράσεων που υποβάλλονται στο πλαίσιο της παρούσας πρόσκλησης υποβολής προτάσεων (εφεξής αναφερόμενης ως «η πρόσκληση») θα μπορούσαν να χρηματοδοτηθούν από πιστώσεις του προϋπολογισμού του έτους 2005.

2.   Στόχοι, πεδίο του κοινοτικού προγράμματος και επιλέξιμες δράσεις

2.1.   Στόχοι

Οι κύριοι στόχοι του κοινοτικού προγράμματος που θεσπίστηκε στο πλαίσιο του κανονισμού (ΕΚ) αριθ. 870/2004 του Συμβουλίου είναι:

2.2.   Πεδίο εφαρμογής

Όπως αναφέρεται στο άρθρο 2 και προσδιορίζεται στο παράρτημα I του κανονισμού (ΕΚ) αριθ. 870/2004, το κοινοτικό πρόγραμμα εφαρμόζεται στους φυτικούς, μικροβιακούς και ζωικούς γενετικούς πόρους που χρησιμοποιούνται, ή που θα μπορούσαν να χρησιμοποιηθούν, στη γεωργία και που υπάρχουν σήμερα στην επικράτεια της Κοινότητας.

2.3.   Δράσεις

Στο πλαίσιο της παρούσας πρόσκλησης, είναι δυνατόν να χρηματοδοτηθούν από την Επιτροπή τρεις τύποι δράσεων για την εφαρμογή του κοινοτικού προγράμματος:

Οι συγχρηματοδοτούμενες δράσεις στο πλαίσιο του κοινοτικού προγράμματος έχουν μέγιστη διάρκεια τεσσάρων ετών, όπως καθορίζεται στο άρθρο 8 παράγραφος 2 του κανονισμού (ΕΚ) αριθ. 870/2004 του Συμβουλίου.

3.   Γενικές οδηγίες για την υποβολή των προτάσεων

3.1.   Εκπόνηση των προτάσεων

Πριν να υποβάλουν πρόταση, οι προτείνοντες θα πρέπει να διαβάσουν προσεκτικά την παρούσα πρόσκληση, τον κανονισμό (ΕΚ) αριθ. 870/2004 του Συμβουλίου, το πρόγραμμα εργασίας, τον οδηγό για τους προτείνοντες, και ειδικά τους κανόνες συμμετοχής, και όλα τα άλλα συναφή έγγραφα που είναι διαθέσιμα στο δικτυακό τόπο της Επιτροπής:

http://europa.eu.int/comm/agriculture/envir/index_en.htm

Οι προτείνοντες πρέπει να συμμορφώνονται με τους κανόνες συμμετοχής που καθορίζονται στον οδηγό για τους προτείνοντες και στους όρους που προβλέπονται στην παρούσα πρόσκληση.

Οι προτείνοντες οφείλουν να συντάξουν και να υποβάλουν:

Οι προτάσεις πρέπει να υποβάλλονται σε μία από τις επίσημες γλώσσες της Ευρωπαϊκής Ένωσης. Συνιστάται ωστόσο θερμά να συντάσσεται και να υποβάλλεται η πρόταση στην αγγλική γλώσσα, ώστε να διευκολύνεται η αξιολόγηση από διεθνή ομάδα ανεξάρτητων ειδικών.

3.2.   Προθεσμία και τόπος υποβολής προτάσεων

Για να είναι επιλέξιμες, οι προτάσεις για στοχοθετημένες, συντονισμένες και συνοδευτικές δράσεις, αποτελούμενες από τρία έντυπα αντίγραφα και ένα CD ROM, πρέπει να αποσταλούν από τον προτείνοντα στην Επιτροπή έως τις 30 Σεπτεμβρίου 2005 το αργότερο.

Οι προτάσεις πρέπει να αποσταλούν με συστημένη επιστολή έναντι απόδειξης παραλαβής (οπότε αποδεικτικό της ημερομηνίας αποστολής αποτελεί η σφραγίδα του ταχυδρομείου), στην ακόλουθη διεύθυνση:

Οι προτάσεις θα απορρίπτονται εάν έχουν αποσταλεί μετά τη λήξη της προαναφερόμενης προθεσμίας ή εάν έχουν αποσταλεί σε άλλη ταχυδρομική διεύθυνση από την προαναφερόμενη.

Οι προτάσεις που θα έχουν αποσταλεί εμπρόθεσμα αλλά δεν θα έχουν παραληφθεί από την Επιτροπή εντός 15 ημερολογιακών ημερών από τη λήξη της προθεσμίας υποβολής, δηλαδή έως την 15η Οκτωβρίου 2005, δεν θα θεωρηθούν επιλέξιμες. Ως ημερομηνία παραλαβής μιας επιστολής θεωρείται η ημερομηνία επίσημης καταχώρισής της από την Επιτροπή. Η ευθύνη για την τήρηση της προθεσμίας ανήκει στους προτείνοντες οι οποίοι οφείλουν να λάβουν τις δέουσες προφυλάξεις για το σκοπό αυτό.

Οι προτάσεις οι οποίες υποβάλλονται αποκλειστικά σε έντυπη μορφή (δηλ. δεν συνοδεύονται από το CD ROM) ή είναι ελλιπείς θα απορρίπτονται επίσης. Η υποβολή προτάσεων με ηλεκτρονικό ταχυδρομείο ή με φαξ δεν επιτρέπεται.

Σε περίπτωση διαδοχικών υποβολών της ίδιας πρότασης, η Επιτροπή θα εξετάσει την τελευταία έκδοση από αυτές που παραλήφθηκαν εμπρόθεσμα.

3.3.   Διαδικασία και χρονοδιάγραμμα διεκπεραίωσης των προτάσεων από την Επιτροπή

Εφαρμόζεται η ακόλουθη διαδικασία αξιολόγησης όπως καθορίζεται στον οδηγό για τους προτείνοντες.

Η Επιτροπή, καταρχάς, θα ελέγξει τις προτάσεις ως προς τα κριτήρια επιλεξιμότητας όπως αναφέρεται στον οδηγό για τους προτείνοντες και στον οδηγό για τους αξιολογητές.

Τα κριτήρια επιλεξιμότητας αφορούν την ορθή και πλήρη υποβολή της πρότασης (όπως εμπρόθεσμη παραλαβή της πρότασης από την Επιτροπή και υποβολή όλων των αναγκαίων δικαιολογητικών). Επιπλέον, αποκλείονται οι προτείνοντες οι οποίοι εμπίπτουν σε μία από τις περιπτώσεις των άρθρων 93 και 94 του κανονισμού (ΕΚ, Ευρατόμ) αριθ. 1605/2002 του Συμβουλίου (1).

Τα δικαιολογητικά που πρέπει να συνοδεύουν την πρόταση, συμπεριλαμβανόμενων των δικαιολογητικών που αφορούν τη συμμόρφωση με τα άρθρα 93 και 94 του κανονισμού (ΕΚ, Ευρατόμ) αριθ. 1605/2002 του Συμβουλίου, απαριθμούνται στο παράρτημα Ι της παρούσας πρόσκλησης.

Οι προτάσεις δράσεων προς χρηματοδότηση στο πλαίσιο του κοινοτικού προγράμματος θα επιλεχθούν με βάση την αξιολόγηση από ανεξάρτητους ειδικούς όπως προβλέπεται στο άρθρο 9 παράγραφος 5 του κανονισμού (ΕΚ) αριθ.870/2004 του Συμβουλίου.

Τα κριτήρια επιλογής και ανάθεσης που θα χρησιμοποιηθούν για την παρούσα αξιολόγηση παρατίθενται στο παράρτημα ΙΙ της παρούσας πρόσκλησης, στον οδηγό για τους προτείνοντες και στον οδηγό για τους αξιολογητές.

Ο κατάλογος με τους δικαιούχους και τα εγκεκριμένα ποσά επιχορήγησης αναμένεται να έχει καταρτιστεί έως τις 31 Δεκεμβρίου 2005.

Εάν η ζητούμενη επιχορήγηση εγκριθεί, ο δικαιούχος θα πρέπει να υπογράψει μια σύμβαση επιχορήγησης με την Επιτροπή, εκφραζόμενη σε ευρώ, στην οποία θα ορίζονται οι όροι και το ύψος της χρηματοδότησης.

Πιθανή ημερομηνία έναρξης των δράσεων που θα επιλεχθούν είναι η 1η Ιουλίου 2006. Η ημερομηνία έναρξης της δράσης θα καθορίζεται στη σύμβαση επιχορήγησης.

Εάν η ζητούμενη επιχορήγηση δεν εγκριθεί, ο προτείνων θα ενημερωθεί γραπτώς για τους λόγους απόρριψης της πρότασής του.

4.   Χρηματοδότηση

Οι επιλέξιμες δαπάνες ορίζονται στον οδηγό για τους προτείνοντες και στη σύμβαση χρηματοδότησης (άρθρο 14 των γενικών όρων). Η κοινοτική συνεισφορά για τις στοχοθετημένες δράσεις περιορίζεται σε ποσοστό που δεν υπερβαίνει το 50 % των συνολικών επιλέξιμων δαπανών της δράσης. Για τις συντονισμένες και τις συνοδευτικές δράσεις, η κοινοτική συνεισφορά περιορίζεται σε ποσοστό που δεν υπερβαίνει το 80 % των συνολικών επιλέξιμων δαπανών της δράσης.

Για τις δράσεις που χρηματοδοτούνται στο πλαίσιο της παρούσας πρόσκλησης, δεν επιτρέπεται η προχρηματοδότηση. Οι συνεισφορές σε είδος δεν συνιστούν επιλέξιμες δαπάνες.

Η επιλογή μιας πρότασης δεν δεσμεύει την Επιτροπή να χορηγήσει το σύνολο του ποσού που ζητεί ο προτείνων. Σε καμία περίπτωση η επιχορήγηση δεν θα υπερβαίνει το ποσό που έχει ζητηθεί.

Στον προϋπολογισμό του έτους 2005, έχουν προβλεφθεί 3,26 εκατομμύρια ευρώ για επιχορηγήσεις. Τα ενδεικτικά ποσά για τις στοχοθετημένες, τις συντονισμένες και τις συνοδευτικές δράσεις είναι:

----

(1)ΕΕ L 248 της 16.9.2002, σ. 1.

----

ΠΑΡΑΡΤΗΜΑ I

ΑΠΑΙΤΟΥΜΕΝΑ ΕΓΓΡΑΦΑ ΓΙΑ ΤΗΝ ΥΠΟΒΟΛΗ ΠΡΟΤΑΣΗΣ

----

ΠΑΡΑΡΤΗΜΑ II

1.   Κριτήρια επιλογής:

2.   Κριτήρια ανάθεσης:

Οι επιλέξιμες προτάσεις θα αξιολογηθούν με βάση τα ακόλουθα κριτήρια:

----